cyanic-selkie/wikianc huggingface dataset:
NCIS (סדרת טלוויזיה)
עונה 1
העונה הראשונה של NCIS התחילה במותו של הנחת שאחראי על מזוודת הצפנים הגרעיניים (המכונה "פוטבול") במטוסו של הנשיא, אייר פורס 1. במהלך החקירה מתוודעים הצופים לסוכנת קייט טוד מהשירות החשאי אשר בסוף הפרק מתפטרת מתפקידה בשירות ומצטרפת ל-NCIS. בהמשך העונה מצטרף טימותי מקגי לצוות בתור מומחה לזיהוי פלילי במחשבים. בהמשך הסדרה מופיע טרוריסט בשם ארי שחודר לחדר המתים של NCIS כאשר הוא מתחזה למת שנשלח משגרירות ישראל, השמיד מידע והצליח לברוח. לאורך העונה גיבס מנסה לאתר את ארי ונהיה אובססבי לגביו. לקראת סוף העונה ארי חוטף את קייט על מנת לגלות איזה מבין שלושת המסוקים של הנשיא הוא "מארין 1" כדי להפיל אותו. לבסוף מתברר שהוא חפרפרת של המוסד הישראלי בחמאס ובארגון אל-קאעידה, ובעצם היה זה שהסגיר את התא הטרוריסטי מלכתחילה. ארי חוזר לחמאס לאחר ששכנע "בעזרתו" של גיבס שטרוריסטית אחרת מהתא הייתה בעצם החפרפרת. העונה מסתיימת בפגישתם של גיבס וארי, הפגישה שגיבס כל כך ייחל לה, ובפרידתם תוך המילה העברית "שלום".
עונה 6
בסוף העונה, דינוזו מגיע לביתה של זיוה ומוצא שם את סוכן המוסד מייקל ריבקין השיכור. לאחר חילופי דברים בינו לבין דינוזו, ריבקין השיכור תוקף את דינוזו, מה שמאלץ את דינוזו לירות בו ולהורגו. לבסוף, עקב מותו של ריבקין, זיווה חוזרת למוסד בסוף העונה.
עונה 7
פרקים 139–162 (24 פרקים). החלה ב־ 22 בספטמבר 2009 והסתיימה ב־ 25 במאי 2010.
NBA
פריחת הכדורסל המודרני (1979–1999)
עונת נחשבת בעיני רבים כתחילתו של הכדורסל המודרני - המאופיין במשחק מהיר ומהנה לצפייה - בעקבות כניסתם לליגה של שניים מגדולי השחקנים בתולדות ה-NBA – מג'יק ג'ונסון ולארי בירד. ג'ונסון ובירד נודעו ביריבות הגדולה ביניהם, שהחלה עוד כאשר נפגשו בגמר טורניר אליפות המכללות ב-1979, ונמשכה כשהשניים הובילו את קבוצותיהם פעם-אחר-פעם להתמודדויות בסדרת הגמר של ה-NBA. במהלך שנות ה-80 הוביל ג'ונסון את הלייקרס, יחד עם כרים עבדול ג'באר, לחמש אליפויות, בעוד בירד זכה בשלוש אליפויות עם הסלטיקס. הצטרפותם של בירד וג'ונסון ל-NBA תרמה רבות לצמיחה בפופולריות של הליגה: לאחר עשור בו סבלה הליגה מרמת עניין נמוכה ומירידה באחוזי הרייטינג, צמח דור אוהדים חדש בעקבות הגעתם לליגה והיריבות שהתפתחה ביניהם. גורם נוסף שהגביר את הפופולריות של הליגה בתקופה זו היה הוספת קשת השלוש, דהיינו, זריקה ממרחק המזכה בשלוש נקודות, שהייתה נהוגה בליגת ה-ABA, במטרה לעזור לשחקנים הנמוכים לקלוע יותר, לרווח את משחק ההגנה ולעודד משחק מהנה יותר לצפייה.
ככוצה צ'ולוקאשווילי
הגירה
המודיעין הסובייטי בראשות לברנטי בריה הגאורגי הצליח להסתנן לשורות הקהילה הגאורגית הגולה בצרפת, תוך שימוש במחלוקות הפנימיות בקהילה. בריה ניסה להשפיע על צ'ולוקאשווילי, שאת אשתו וילדיו החזיק כבני ערובה. הוא ניסה לשכנע אותו להתבטא בפומבי בהצהרה פרו-סובייטית, אך צ'ולוקאשווילי התנגד. בשנת 1927, לאחר שבריה לא הצליח לשכנע את צ'ולוקאשווילי, הוא טמן אצלו מטבעות זהב מזויפים והלשין בפני המשטרה הצרפתית. צ'ולוקאשווילי נעצר, אך זוכה מאשמה. לאחר מכן הוא הופלל בהאשמה של גניבה מאוצר משרד המלחמה הצרפתי. סוכנים סובייטים הפיצו שמועות לפיהן צ'ולוקאשווילי תכנן התנקשות בחייהם של מנהיגי המנשביקים הגולים נואה ז'ורדניה ונואה רמישווילי. תכסיסיו של בריה סוכלו כיוון שמצבו הבריאותי של צ'ולוקאשווילי התדרדר במהירות. הוא נפטר משחפת בשנת 1930 בסנטוריום בצרפת ליד פאסי.
וישליצה
וישליצה (בפולנית: Wiślica; ביידיש: ווייסליץ) הוא כפר במחוז בוסקו שבפרובינציית שוויינטוקז'יסקיה בפולין, על גדת נהר נידה (Nida), בו התקיימה עד השואה קהילה יהודית גדולה.
הביטחון הלאומי המצרי
תפקידים ומשימות
תפקידיו כוללים:
עונת 1989/1990 בגביע אירופה למחזיקות גביע בכדורסל
עונת 1989/1990 בגביע אירופה למחזיקות גביע בכדורסל הייתה העונה ה-24 של תחרות אירופית לקבוצות כדורסל והיא אורגנה על ידי פיב"א אירופה.
יוון באירוויזיון
היסטוריה
יוון היא בין המדינות היחידות שניצחו בתחרות, אך מעולם לא הגיעו למקום השני בגמר התחרות, יחד עם פורטוגל, סרביה, אוסטריה, אסטוניה, לטביה, פינלנד, יוגוסלביה ולוקסמבורג, אולם הגיעה שלוש פעמים בתולדותיה למקום השלישי ב-2001, 2004 ו-2008.
אלני פוריירה
2007–2009: תחילה ופריצה בלהקת מיסטיק
בשנת 2007 פוריירה החלה את הקריירה המוזיקלית שלה כחברה בלהקת הבנות היוונית "מיסטיק". באותו שנה יצא סינגל הבכורה של הלהקה "Se alli selida", כעבור שנה מכן יצא סינגל נוסף "Min kaneis pos den thimasai", אשר זכה להצלחה רבה. בשנת 2009 הוכרז על פירוק שהלהקה.
יוון באירוויזיון
היעדרויות
יוון נפסלה מהתחרות ב-1982 לאחר שהסתבר כי השיר "Σαρανταπέντε Κοπελιές" של ת'מיס אדמנטידיס הוא בעצם גרסת כיסוי לשיר אחר. יוון נפסלה מהתחרות באותה שנה כיוון שחוקי התחרות קובעים כי כל שיר בתחרות חייב להיות שיר מקורי, ולכן יוון נאלצה לשלם קנס כספי, אולם היא הורשתה על ידי איגוד השידור האירופי לשוב לתחרות בשנה שאחריה. אילו יוון נטלה חלק בתחרות של אותה שנה, היא הייתה מופיעה במקום ה-18 בסדר השמעת השירים בתחרות.
יוון נעדרה מהתחרות בפעם הרביעית ב-1986 לאחר שהודיעה באופן מפתיע שלא תיטול חלק בתחרות. פולינה, שנבחרה כנציגתה של יוון בתחרות באותה שנה עם השיר "Wagon-lit", אמרה כי היעדרותה של יוון נבעה עקב מצבה הפוליטי של יוון באותה העת, אולם באתר התחרות היא ציינה כי הסיבה האמיתית להיעדרותה של יוון מהתחרות באותה שנה היא מועד קיומה ביום שבת שחל בלילה שלפני חג הפסחא האורתודוקסי.
זכי אל-ארסוזי
תחילת דרכו
ב-1927 נסע אל-ארסוזי לפריז כדי ללמוד בחוג לפילוסופיה בסורבון. במהלך התקופה ההיא הוא נחשף להשפעות הוגי דעות צרפתים דוגמת אנרי ברגסון ואידיאליסטים גרמנים. גם לפילוסופים מוסלמים, ביניהם אבן ח'לדון ואבן ערבי, נודעה השפעה עליו.
איתן וצלר
ביוגרפיה
איתן וצלר נולד וגדל בכפר אתא (לימים קריית אתא). בגיל 10 עבר עם משפחתו לקריית גת ומשם עברה המשפחה לפתח תקווה. אביו היה מהנדס טקסטיל בבית חרושת אתא והאם עקרת בית. את שנות הנעורים עשה בפנימייה החקלאית, הכפר הירוק.
מפלצות נגד חייזרים (זיכיון)
ביקורת
הסרט קיבל ביקורות בינוניות בשני האתרים. באתר Rotten Tomatoes הוא קיבל ציון סביר, וב-Metacritic הוא קיבל ציון שנחשב נמוך.
פרנס
שבעת טובי העיר
בתלמוד מוזכר כי הדבר צריך להיעשות במעמד אנשי העיר. הראשונים נחלקו בסיבת הדבר:
מינוי
באופן מעשי, ברוב קהילות היהודים (הן האשכנזים והן הספרדים) עמדו בראש הקהילה בני מספר מצומצם של משפחות בעלות עמדה והשפעה ולא היה נדיר לראות את בנו של הפרנס הקודם נוטל על עצמו את תפקיד הפרנס.
סמכות
בידי פרנסי העיר סמכות מוכרת על ידי ההלכה לתקן תקנות קהילתיות, בסמכותם למכור ולקנות דברים בשם הציבור, להקדיש מבנה והפיכתו לבית כנסת, שינוי יעדי כספי הצדקה של הציבור, וכלל כספי הציבור מופקדים בידיהם לשימוש הגון על-פי ראות עיניהם.
בתלמוד נקבע שיש לציית לפרנס, גם אם הוא אינו בעל שיקול-דעת: "אפילו קל שבקלין ונתמנה פרנס על הציבור - הרי הוא כאביר שבאבירים", ואמירה נוספת באותה הרוח: "יפתח בדורו כשמואל בדורו".
ריסן
ריסן (שם מדעי: Blepharis) הוא סוג במשפחת הקוציציים. בארץ מיוצג על ידי המין ריסן דק (Blepharis attenuata).
פגז
מטען חלול
שלא כמו חודרי שריון, פעולתם של פגזים חלולים אינה תלויה במהירות התנועה שלהם ולכן הם יפעלו ביעילות מכל טווח בהינתן שהם פגעו במטרתם. מטען חלול יעיל אם הוא מופעל במרחק מסוים ממטרתו, מכאן צורתם הייחודית של פגזים אלו, הכוללת חרטום ארוך שבקצהו המרעום (ראו פיאט). התלות במרחק היעיל להפעלתו של המטען הופכת אותו לניתן לעצירה על ידי מיגון "כלוב" או שריון ריאקטיבי .
פגז עשן
פגזי זרחן לבן שלהם תכונות קטלניות מכונים לעיתים פגזי עשן מתפוצץ.
פגז נושא
פגזים נושאים הם פגזים חלולים המצוידים במנגנון שפולט את תכולתם ברגע שחושב מראש. פגזים נושאים מכילים לרוב עלוני תעמולה אך יכולים לשאת כל דבר שיעמוד במגבלות משקל המקסימום של הפגז ובכוחות הפועלים על הפגז בעת הירי.
גריים סונס
קריירת משחק
סונס זומן לראשונה לנבחרת סקוטלנד ב-30 באוקטובר 1974 בניצחון 0:3 על מזרח גרמניה במשחק ידידות שנערך בהאמפדן פארק. סונס זכה בכינוי הקומי "סואי מהונג קונג" לאחר שבשנת 1977 נעדר ממחנה אימונים קדם-עונתי בהונג קונג והיה בחברתה של "חברה".
ב-25 במאי 1985, היה סונס קפטן נבחרת סקוטלנד בניצחון 0:1 על נבחרת אנגליה. כשנה לאחר מכן, ב-23 באפריל 1986, שימש סונס שוב כקפטן הנבחרת וכבש את השער היחיד שלה בהפסד 2:1 לאנגליה, זמן קצר לפני מונדיאל 1986. מאמן הנבחרת הזמני, אלכס פרגוסון, זימן את סונס לסגל לקראת המונדיאל במקסיקו, בו שותף בשני משחקים בשלב הבתים – מול דנמרק ומערב גרמניה. סקוטלנד הפסידה בשני המשחקים והודחה מגביע העולם כבר בשלב הבתים.
גלאזגו ריינג'רס
עם זאת, ההעברה השערורייתית ביותר של סונס הייתה של שחקן סקוטי. בהיותו מתנגד למגמה הגלויה של הריינג'רס לא להחתים שחקנים קתולים בכירים, סונס החתים את מו ג'ונסטון ששיחק בצרפת, זאת על אף שהשחקן התחייב לחזור לקבוצתו הקודמת סלטיק. ג'ונסטון הצליח להשתלב במועדון וכבש 31 שערים ב-76 משחקים, לפני מעברו ב-1991 לאברטון.
המשרד לעניינים אסטרטגיים
היסטוריה
ב-30 בנובמבר 2014 החליטה הממשלה לאחד את המשרד לענייני מודיעין ואת המשרד לנושאים אסטרטגיים למשרד אחד שייקרא משרד המודיעין.
הרשת הפרו-ישראלית
המשרד הוביל להקמה של שלוש רשתות גלובליות: GC4I – הרשת הגלובלית של המנהיגים הפרו-ישראליים, DigiTell – רשת מקצועית של בלוגרים ומשפיעני מדיה חברתית, LNI – רשת משפטנים פרו-ישראליים - הפועלות מול ארגוני דל"ג המבקשים לקדם חרמות נגד ישראל.
ואנג מאנג, קיסר סין
כקיסר
ואנג עלה לשלטון בינואר בשנת 9 לספירה. לאחר שנים של פולחן אישיות בתקופת היותו עוצר, יצר ואנג לעצמו תדמית של מנהל מוכשר, ולכן עלייתו לשלטון נראתה באור חיובי בתחילה.
שירות הביטחון הבין-רפובליקני
היסטוריה
ב-6 בנובמבר 1991 ואדים בקאטין לראש השירות.
פרדריק אתרלינק
ביוגרפיה
בשנת 2006 שיחק בסרט "Guide de la petite vengeance", אשר היה מועמד לפרס ג'יני. ב-2009 שיחק בסרטים הצרפתיים "Le Séminaire" ו-"Le Coach". ב-2010 שיחק בסרט הקצר "Conduite intérieure" על מובטל המוצא עבודה מפתיעה. ב-2011 שיחק בסרט הפעולה "De force". ב-2012 הופיע בסרט הקומדיה "Il était une fois, une fois". ב-2015 שיחק במיני סדרה "Le Berceau des anges" המתרחשת במונטריאול בשנת 1954. ובשנת 2018 שיחק בסדרת הפשע "La Trêve".
סמל הרפובליקה העממית של סין
סמל הרפובליקה העממית של סין מכיל תיאור של שער טיין-אן-מן, שער הכניסה לעיר האסורה מרובע טיין-אן-מן שבבייג'ינג, בעיגול אדום. מעל תיאור זה מופיעים חמשת הכוכבים שנמצאים בדגל. משמעותם הסמלית של הכוכבים אינה ידועה, ויש המפרשים אותם כמייצגים את חמשת הלאומים המרכזיים של סין (אף כי בפועל מכירה הממשלה בחמישים וששה לאומים); לפי פרשנות אחרת הם מייצגים את חמשת המעמדות. גבול העיגול האדום מכיל חיטה המשקפת את הפילוסופיה המאואיסטית של מהפכה חקלאית. בחלק המרכזי התחתון של גבול העיגול יש גלגל שיניים שמציין את העובדים התעשייתיים.
ימי החלוץ
הפצה
הסרט יצא ביום הולדתו ה-29 של וולט דיסני.
פיליפ לנארד
קורות חייו
לנארד נולד בפרסבורג באימפריה האוסטרו-הונגרית (היום ברטיסלאבה, בירת סלובקיה), למשפחה שמקורה בטירול באוסטריה. הוא למד באוניברסיטת היידלברג, אצל הרמן פון הלמהולץ ורוברט בונזן וקיבל את תואר הדוקטור ב-1886. בשנים 1894-1892 עבד כעוזר להיינריך רודולף הרץ באוניברסיטת בון. לאחר מכן עבד שנה באוניברסיטת ברסלאו (כיום ורוצלב) ולאחריה שב להיידלברג, שם מונה לפרופסור לפיזיקה תאורטית ולראש המכון שייקרא לימים על שמו. הוא נשאר באוניברסיטת היידלברג עד פרישתו לגמלאות, אך המשיך בקשריו עם המוסד כפרופסור אמריטוס עד שגורש מעמדה זו על ידי בעלות הברית ב-1945.
הסכם סייקס–פיקו
המרד הערבי
תפקיד השמירה על המקומות הקדושים לאסלאם היה נחלתן של משפחות האשראף. היו אלה משפחות מכובדות המתייחסות על שושלת הנביא מוחמד. השריף חוסיין נשא עיניו למישרות אלה, שהקנו למחזיקים בהן עמדת כוח בין שבטי החג'אז. משרה זו אכן נפלה בחלקו, לאחר לא מעט תחרות ותככים. עם התחזקותו באזור, מעמדו של השריף חוסיין עורר חששות בלב השלטונות באיסטנבול, ועל כן הגלוהו לאיסטנבול והחזיקו אותו כבן ערובה במשך חמש-עשרה שנה. הוא הורשה לחזור לחג'אז ומונה שוב ל"שריף" של מכה ב-1908 על ידי הסולטאן עבדול חמיד השני, לפני מהפכת הטורקים הצעירים. שנות גלותו לימדוהו על המתרחש באימפריה ועל סימני שקיעתה. באיסטנבול בא במגע עם רעיונות חדשים, ואז החל לשאת בקרבו את חלום היותו שליח או מנהיג של אומה ערבית.
חשיבותו של המרד הערבי בהנהגתו של השריף חוסיין, שנויה במחלוקת. המרד לא סחף את ההמון הערבי אלא רק את בני השבטים הבדואים של חיג'אז שהיו נאמנים לשריף. עיקר הפעילות של המרד הייתה פעולות חבלה ותקיפת שיירות, דבר שחייב את הצבא העות'מאני לרתק כוחות גדולים בחצי האי ערב. אמנם התבצעו מספר קרבות גדולים יחסית ב: מכה, וג'ה, עקבה ודרעא; אבל תרומתם למאמץ המלחמתי בזירה המזרח תיכונית הייתה זניחה לעומת המאמץ הבריטי.
חתימת חוזה סייקס-פיקו
פיקו לא התרשם מאיומי הג'יהאד (איומים שהופרחו על ידי חוסיין ואל-פארוקי), והוסיף ש"סוריה קרובה מאוד לליבם של הצרפתים" ואף ממשלה צרפתית לא תסכים לוותר עליה. הוא הוסיף ואמר, שאחרי אובדן של חיי חיילים רבים כל-כך, צרפת לא תסכים לעולם להציע עצמאות לערבים. הנציגים הבריטים היו המומים מגישתו של פיקו, "כאילו סוריה וגם פלשתינה היו בבעלות צרפת". אולם הם לא יכלו להתעלם מהטענה שהצרפתים הם שספגו אבדות כבדות בהרבה, בזמן המלחמה נגד גרמניה. לאחר הפגישה, הבריטים הבינו שחשאיות המכתבים לחוסיין עלולה לאושש את ההאשמה שבריטניה פועלת באנוכיות להשגת מטרותיה האימפריאליסטיות, כאשר צרפת מקריבה את חייליה בחזית המערבית, למען המטרה המשותפת. פיקו ניצל את נקודת התורפה הזו, וההסכמה הלבבית הייתה חשובה מדי ושברירית. במגעים שהתקיימו לאחר הפגישה, הבריטים ניסו להמעיט בחשיבות המכתבים לחוסיין, וטענו שהשריף לא יצליח לעולם להשתלט על השטחים האלה, ופטרו את המדינה הערבית המובטחת כ"אבסורד" מכיוון שהערבים היו "ערב רב של שבטים פזורים, בלי לכידות ובלי ארגון". לגבי הסתרת המגעים עם חוסיין, הבטיחו הבריטים ש"אין כל כוונה שמדינה ערבית, אם בכלל ניתן להקים מדינה כזו, תכלול את לבנון או כל חלק שהצרפתים יתבעו לעצמם". הנסיגה החפוזה הזו, הותירה את פיקו תחת הרושם ש"הבריטים רוצים רק להונות את הערבים" וסבורים ש"הבניין שהם בונים לא יחזיק מעמד אחרי המלחמה". ראש ממשלת צרפת, אריסטיד בריאן, היה מודאג בשל הצלחתו של פיקו. הוא סבר שהשתלטות על טריטוריות גדולות כל-כך, תהווה מעמסה כבדה מדי על המדינה, ולכן הוא הורה לדיפלומט למתן את דרישותיו. בריאן טען שצרפת איננה זקוקה לאזור שסביב ירושלים, מכיוון שזו הייתה "חלקת ארץ נטולת ערך, שלא משתלם לקחתה".
• רוסיה תספח לעצמה את מחוזות ארזרוס, טרביזונד.... עד לנקודה שיוסכם עליה מאוחר יותר.
עיקרי הטענות של ישעיהו פרידמן
• מכתבי מקמהון נכתבו בחיפזון בגלל הלחץ שהפעילו השריף חוסיין והקצין העריק אל-פארוקי, בטענות שווא שצפויה הכרה גרמנית-טורקית מיידית בעצמאות ערבית, וכן שבאזור דמשק מרוכזות שלוש דיוויזיות עות'מאניות שעיקר אנשיהן ערבים, ואנשיהן יפעלו לפי הוראות של אגודות-הסתר – ומדובר בתרמית מכיוון שאגודות הסתר הערביות כבר חוסלו למעשה. התכתובת, אף שהייתה ממושכת, נותרה ללא סיכום, וההתקוממות הערבית הכללית באזור הסהר הפורה – לא התרחשה. בהציגו את העמדה הערבית בועידת השלום בפריז (1919), פייצל לא התייחס לתכתובת שניהל אביו. גם בעלות בריתה של בריטניה, החתומות על "הסכם אסיה הקטנה" וגם חבר הלאומים, לא סמכו עליה את ידם. מבחינת המשפט הבינלאומי, התכתובת בין מקמהון וחוסיין היא נטולת תוקף לחלוטין.
לי קצ'יאנג
פעילותו הפוליטית
בשנים 1993–1998 כיהן כמזכיר ראשי של ברית הנוער הקומוניסטי המונה כ-70 מיליון חברים. בשנים 1998–2004 כיהן כמושל המחוז חנאן ובשנים 2004–2008 היה מזכיר המפלגה הקומוניסטית במחוז ליאונינג.
בשנים 2008–2013 לי היה הסגן הראשי של ראש הממשלה הסינית. בתקופה זו, כיד ימינו של ראש הממשלה וון ג'יאבאו, עסק רבות בפיתוח הכלכלי (בקורת המחירים), פיננסים, שינויי האקלים, וניהול המקרו-כלכלה. הוא נחשב ברפובליקה העממית של סין לאחד מנציגי "הדור החמישי של מנהיגות". משנות ה-1980 נחשב לי בן ברית של המנהיג הסיני לשעבר חו ג'ינטאו. בימי הממשלה בראשותו הוביל לי קצ'אנג תפנית בסדר העדיפויות מהדגש על צמיחה המבוססת-יצוא אל התמקדות בעיקר בצריכה הפנימית. מייחסים לו תפקיד חשוב ביישום "הרפורמות המעמיקות המקיפות" שהתבשרו בסתיו 2014.
חיים פרטיים
לי קצ'יאנג נשוי לצ'נג הונג, פרופסור באוניברסיטת הבירה לכלכלה ולמנהל עסקים בבייג'ינג. חמיו היה בעבר סגן מזכיר של ברית הנוער הקומוניסטי.
הקרב האחרון (סרט)
הקרב האחרון (בצרפתית: Le Dernier Combat) הוא סרט קולנוע צרפתי שבויים בשנת 1983 על ידי הבמאי הצרפתי לוק בסון. הסרט הוא סרט אפל שמתאר הישרדות בעולם פוסט אפוקליפטי, בו כל הערים הרוסות ורק אנשים מעטים שרדו - והם אינם יודעים לדבר.
אולה רמר
רמר ומהירות האור
הקביעה של קו אורך היא בעיה מעשית משמעותית בקרטוגרפיה ובתחום הניווט. פליפה השלישי, מלך ספרד הציע פרס למי שימצא שיטה שתאפשר לקבוע באיזה קו אורך נמצאת ספינה שאינה קרובה ליבשה. גליליאו הציע שיטה לקבוע את זמני היום ולפיכך גם את קווי האורך, בהתבסס על ליקויי הירחים של צדק, ולמעשה להשתמש בשיטה זו כשעון קוסמי; שיטה זו לא שופרה באופן משמעותי עד שפותחו שעונים מכניים מדויקים במאה השמונה עשרה. גליליאו הציע שיטה זו למלוכה הספרדית (1616-1617) אבל היא הוכחה כלא מעשית, בשל אי הדיוקים ברישומיו של גליליאו ובשל הקושי לצפות בליקוי מאורות על ספינה. ואולם, עם מעט ליטושים ניתן היה להשתמש בשיטה ביבשה.
אימה באמטוויל
עלילה
עם מעברם לביתם החדש אירועי העבר מתחילים להשפיע באורח מיסטי על הדיירים החדשים: אבי משפחת לוץ, ג'ורג', מבלה גם הוא זמן רב במרתף; הבת צ'לסי, מתיידדת עם חברה דמיונית שמתגלה כרוחה של אחת מבנות דה-פו ונקשרת לצעצוע שזו האחרונה קברה; ליסה, שמרטפית אשר נשארת לשמור על הילדים, מסכימה כהלצה להיכנס לארון בו נורתה הילדה ג'ודי, ורוחה של זו מתגלה לה וגורמת לה לטראומה קשה וכן הלאה. כמו כן קירות הבית מתחילים לדמם ומגנטים שהושמו על המקרר מארגנים עצמם מחדש כדי ליצור המילים "טפוס'תם ותהרוג'תם" (Catchem and Kill 'Em). כאשר המשפחה מבקשת מכומר לברך הבית, הוא מותקף על ידי נחיל זבובים, ונמלט מהבית.
אליפות העולם בשחייה 1975
שחיינים בולטים
השחיינים הבולטים בתחרות היו טים שו ואנדי קואן  שזכו כל אחד ב-3 מדליות זהב. דייוויד וילקי שזכה ב-3 מדליות, מהן 2 זהב במשחי החזה ו-1 ארד במשחה שליחים מעורב, ג'ון מרפי  שזכה ב-3 מדליות, 2 זהב ו-1 כסף ואנדראש הרגיטאי  וגרגורי ג'אגנבורג  שזכו כל אחד ב-2 מדליות זהב.
מעלות-תרשיחא
תקופת המנדט הבריטי
בסקר האוכלוסין של המנדט הבריטי משנת 1931 ישבו בכפר 2,522 נפש, מהם 2,047 מוסלמים ו-455 נוצרים. בכפר היו 584 בתים. מסמך משנת 1943 מעלה כי סביב הכפר כ-10,000 דונמים מעובדים. עיקר הגידולים במקום היו טבק, זיתים ועצי פרי. הכפר היה ידוע באזור באותה עת בזכות ריכוז בעלי המלאכה שבו, בעיקר יצרני סכינים, נפחים ומסגרים.
הקמת רשות משותפת
בשנותיה הראשונות השתייכה מעלות (כמו גם תרשיחא שכנתה) למועצה אזורית מעלה הגליל, אך ועד מקומי ניסה לקדם קבלת מעמד של רשות מקומית ליישוב. ביוני 1960 הוחלט במשרד הפנים להקים מועצה מקומית משותפת ליישובים מעלות, תרשיחא ומעונה, אולם החלטה זו לא יצאה אל הפועל. הצעה נוספת הייתה להקים מועצה משותפת למעלות ומעונה אך ההצעה לא התממשה.
סגירת המעברה
במקביל להקמת העיירה נעשו ניסיונות לסגור את המעברה אבל התהליך לקח כמה שנים. התושבים של המעברה התנגדו לעבור למבני השיכונים שהיו יותר מרווחים. הסיבה העיקרית לסירוב לעבור הייתה התשלום הגבוה יותר שמשלמים בשיכונים מאשר במעברה. בפברואר 1961 דווח על חילוץ משפחות שנתקעו בשיטפון במעברה לפי התיאור באותו זמן נשארו עשר משפחות במעברה. בספטמבר דווח שחוסלה מעברת מעלות ונשארו שלוש משפחות במעברה שדורשות תנאים שהסוכנות היהודית מסרבת להם.
תעסוקה
בשנת 1965 הוקם מרכז מסחרי ראשון במעלות. במרכז נבנו 21 חנויות, בית קפה, בנק, צרכניה ואולם קולנוע.
חינוך
בית הספר החרדי הוקם בשנת 1956 על ידי קבוצת הורים מתרשיחא שביקשו להקים לילדיהם בית ספר שיהיה שייך לזרם העצמאי. בית הספר נסגר ונפתח מספר פעמים בשנות פעילותו, בשנת 1959 דווח שבית הספר נפתח מחדש ואמורים ללמוד בו 200 תלמידים מיישובי הגליל המערבי. בשנת 1959 בית הספר מנה תשע כיתות ו-278 תלמידים. בדיונים שנערכו בשנים 1961–1962 נקבע שאין מספיק תנאים בשביל לאשר את המשך פעילות בית הספר ואם הליקויים לא יתוקנו אי אפשר יהיה להמשיך בפעילות בבית הספר. בשנת 1962 דווח שבית הספר נסגר והתלמידים פוזרו בבית הספר הממלכתי ובית הספר הממלכתי דתי.
בית הספר הממלכתי דתי- התחיל בתרשיחא ועבר בהמשך למעברת מעלות, בשנת 1958 המוסד קיבל אישור רשמי ממשרד החינוך, בהמשך הוא עבר למבנה קבוע בתוך העיירה. בית הספר היה בית ספר אזורי לתושבי מועצת מעלה הגליל. בית הספר מנה בהתחלה שמונה כיתות.
תרבות ופנאי בעיר
החל משנת 2002 מתקיים בעיר בחופש הגדול "פסטיבל התנ"ך". בפסטיבל- מספרי סיפורים, דוכני יצירה, הצגות ומופעים. בשנותיו הראשונות עסק הפסטיבל בחומשי התורה ולאחר מכן בנושאים שונים כמו המים בתנ"ך, חמש מגילות וארץ ישראל.
קלר
קלר (Keller או גם Köhler) הוא שם משפחה שמקורו בגרמנית ומשמעותו מרתף (הראשון) או מבער פחמים (השני). {{פירושונים| אחר:
ראו גם
}}
אש רתק
שימוש
אש רתק יעילה צריכה להיות רציפה דיה על מנת להותיר את האויב תחת מחסה. כך האויב יחשוש להשיב אש. אם יש על האויב אש כה רבה שהוא לא מסוגל לזוז מבלי להיחשף האויב מוגדר כמרותק. אש רתק עשויה להיות מכוונת ישירות כלפי כח מזוהה של חיילים או להיות מכוונת לאזור כללי (בניין או קו עצים המשמש הסוואה לחיילים).
השימוש באש רתק אינו מוגבל לנשק חי"ר. במהלך מבצעי נחיתה על חופים שהתרחשו במלחמת העולם השנייה, סיפקו אניות צי חיפוי אש כבדה לעבר אזורים שבהם היה חשד כי יש ארטילריה, מרגמות או עמדות מקלעים. הדבר נועד להגן על הכוחות הנוחתים על ידי ריתוק אש האויב.
הוקר היינד
היסטוריה מבצעית
מטוסי היינד איראניים הופעלו כנגד כוחות בעלות הברית במהלך הפלישה הבריטית-סובייטית לאיראן. בסיסי חיל האוויר האיראני האימפריאלי נכבשו בידי בעלות הברית תוך זמן קצר, ומטוסי ההיינד הושמדו או פורקו בידי הבריטים.
מייק ד'אנטוני
קריירת אימון
ד'אנטוני החל את קריירת האימון שלו באולימפיה מילאנו בה הוא אימן במשך 4 עונות (1990-1994) והוביל את המועדון לזכייה בגביע קוראץ' ב-1993. לאחר מכן עבר ליריבה האיטלקית, פלקנסטרו טרוויזו בה אימן במשך 3 עונות. במהלך כהונתו (1994-1997) הקבוצה זכתה בגביעי אירופה ואיטליה (1995), ואליפות איטליה (1997). הקבוצות האיטלקיות אותן אימן ד'אנטוני הגיעו לפלייאוף בכל עונה, והוא זכה פעמיים בתואר מאמן העונה.
בין השנים 2012–2014 אימן את לוס אנג'לס לייקרס.
נבחרת ארצות הברית
נבחר בשנת 2006 לצוות האימון של נבחרת ארצות הברית תחת המאמן הראשי מייק ששבסקי. פרשנים רבים מאמינים כי ההיכרות של ד'אנטוני עם קשת השלוש, ההגנה האזורית והמאפיינים של הכדורסל הבינלאומי היו נכסים חשובים לנבחרת.
לבנבנות (סרט, 2004)
עלילה
במועדון לילה, לאחר שזכו בתחרות ריקודים נגד האחיות ונדרגלד, קווין ומרקוס לומדים מקרן השיכורה ושבורת הלב שוורן ונדרגלד בעצם מרושש והחל לקחת הלוואות מאביה. השניים מבינים שוורן הוא המוח מאחורי התכנית לחטוף את האחיות וילסון. למחרת, האחיות וילסון האמיתיות רואות בעיתון תמונה שלהן במלון (מרקוס וקווין בתחפושות) ויוצאות למלון במטרה להתעמת עם ה"שכפולים" שלהן. במקביל, אשתו של מרקוס, ג'ינה וחברתה שאניס מגיעות למלון גם הן מכיוון שג'ינה חושדת שמרקוס בוגד בה. הרפר וגומז מסיקים שהאחיות הן בעצם גברים מחופשים ומנסים לחשוף אותן, אך בטעות מפשיטים את האחיות האמיתיות מול מפקדם. השניים מושעים מתפקידם וגורדון הזועם מפטר את קווין ומרקוס לאחר שעלה על התרמית. מרקוס מבין שהוא איבד את עבודתו ואת ג'ינה ומוציא את כעסו על קווין, שיזם את התכנית מלכחתחילה וגרר את השניים לצרות.
אנני-פריד לינגסטד
אנני-פריד (פרידה) לִינְגְסְטַד (בשוודית: Anni-Frid Lyngstad; נולדה ב-15 בנובמבר 1945) היא זמרת שוודית, אחת מחברי להקת אבבא.
קריירה
בשנת 1982 החלה להקליט את אלבום הסולו הראשון שלה באנגלית, "Something’s Going On", שהופק על ידי המוזיקאי פיל קולינס. אחריו הגיע בשנת 1984 האלבום "Shine", שלאחריו לקחה לינגסטד הפסקה מפעילות מוזיקלית.
בשנת 1993 הופיעה לכבוד יום הולדתה ה-50 של סילביה, מלכת שוודיה בבית האופרה המלכותי בסטוקהולם, וביצעה את "Dancing Queen" בגרסת א-קפלה בפני משפחת המלוכה השוודית.
בשנת 2004 היא הקליטה שיר, "The Sun Will Shine Again", לאלבומו של המוזיקאי הבריטי ג'ון לורד.
חיים אישיים
היא פגשה את בעלה הראשון, רגנר פרדריקסון (Ragnar Fredriksson), בשנת 1961 והשניים נישאו זמן קצר לאחר מכן. לזוג נולדו שני ילדים: הנס (נולד ב-26 בינואר 1963), וליס-לוט (נולדה ב-25 בפברואר 1967, נהרגה ב-13 בינואר 1998 בתאונת דרכים). בני הזוג נפרדו זמן קצר לאחר הולדת ליס-לוט, והתגרשו באופן רשמי ב-19 במאי 1970.
אדי דניס
WWE (2017–היום)
אף על פי שלא צלח את מבחני הקבלה שלו ב-WWE בשנת 2017, הוא התאבק בתוכנית הראשונה של NXT UK.
בסלאן מודראנוב
ביוגרפיה
ב-25 ביוני 2015, מודראנוב השתתף במשחקים האירופיים בבאקו, המהדורה הראשונה של המשחקים האירופיים, וזכה במדליית הזהב לאחר שניצח בגמר את אורחאן סאפארוב מאזרבייג'ן.
ריצ'רד באך
ביוגרפיה
באך התגרש מאשתו הראשונה, בטי, ב-1970. אחד מששת ילדיו מנישואים אלה, ג'ונתן באך, פרסם ספר (Above the Clouds: A Reunion of Father and Son), אשר תיאר את ילדותו ללא אב. ב-1977 נישא לשחקנית לסלי פאריש, אותה הכיר במהלך הסרטת הסרט "ג'ונתן ליווינגסטון השחף" בשנת 1973. באך חיבר שני ספרים המתארים אותה כידידת נפש, אהבת נצח ותאומה רוחנית שלו. השניים התגרשו ב-1997. באפריל 1999 נישא בשלישית, לסברינה נלסון-אלכסופולוס.
באך היה פעיל ברשת האינטרנט בתחילת שנות ה-90. עד אפריל 2004 הוא גם הפעיל אתר אינטרנט. בשנת 2012 בעודו מטיס מטוס דו-כנפי, התרסק מטוסו בקרבת איי סן חואן והוא נפצע באורח קשה ועבר שיקום ארוך.
ג'יימס גנדולפיני
ביוגרפיה
גנדולפיני נולד בניו ג'רזי למשפחה ממוצא איטלקי. הוא החל בקריירת המשחק בקולנוע ב-1987 והופיע במספר סרטים. ב-1992 קיבל קרדיט ראשון בקולנוע בסרט "זרה בתוכנו" עם מלאני גריפית. בתחילת שנות ה-90 עיקר הופעותיו היו כדמויות משניות בסרטים מצליחים, כמו "רומן על אמת", "כוננות מיידית", "המושבעת", "תפוס את שורטי", "סחרור בשחקים", "נקודת מגע", "עולם חדש" של הבמאי אלן קורנו ועוד. הופעתו הבולטת הראשונה בקולנוע הייתה בסרט "8 מילימטר" בתור צלם פורנוגרפיה.
בסרט הספין אוף לסופרנוס, "The Many Saints of Newark", בנו של ג'יימס, מייקל גנדולפיני, מגלם את טוני סופרנו הצעיר.
אולימפיאדת מילאנו - קורטינה ד'אמפצו (2026)
זו תהיה הפעם הרביעית בה המשחקים יערכו באיטליה, הפעם השנייה בה יערכו בעיר קורטינה ד'אמפצו והפעם הראשונה בה המשחקים יערכו במילאנו. המשחקים יתקיימו 20 שנה לאחר אולימפיאדת טורינו, שהייתה הפעם האחרונה בה התקיימו המשחקים האולימפיים באיטליה ו-70 שנה לאחר אולימפיאדת קורטינה, שהייתה הפעם האחרונה בה התקיימו המשחקים האולימפיים בעיר קורטינה.
הרצל בודינגר
ביוגרפיה
אמו, דינה שלם, נולדה ב-1921 בבומביי שבהודו. ב-1935 עלתה משפחתה ארצה. עבדה במרכז המבצעים של חיל האוויר הבריטי. ב-1941 הכירה את יצחק, וב-1942 נישאו. לזוג נולדו שלושה בנים כשהרצל הוא הבכור בהם. מאז היה בן ארבע, התגורר הרצל בודינגר עם משפחתו בקריית מוצקין והוא בוגר בית הספר היסודי "אחדות" בעיר. לאחר מכן, למד בפנימייה הצבאית שליד בית הספר הריאלי בחיפה.
מפקד חיל האוויר
בשנת 1993, מ-25 ועד 31 ביולי, השתתף חיל האוויר במבצע דין וחשבון. המבצע היה תגובה להסלמה במצב הביטחוני בגבול הצפון. במהלך המבצע הותקפו כפרים רבים בדרום לבנון שהיו מזוהים עם חזבאללה בירי תותחים וטנקים, והופצצו על ידי מטוסי חיל האוויר, שביצעו קרוב לאלף גיחות הפצצה נקודתיות. המבצע גרם לנזק רב בלבנון, בין השאר לגשרים ולתחנות כוח, וספג ביקורת חריפה בישראל ובעולם. ב-31 ביולי, לאחר שבוע של הפגזות הדדיות, נחתם הסכם הפסקת האש. ב-19 באוגוסט, פחות משלושה שבועות לאחר הסכם הפסקת האש, הטמינו מחבלי חזבאללה מספר מטעני צד שהרגו תשעה חיילי צה"ל. ישראל הגיבה בהתקפה על מספר מוצבי חזבאללה ליד הגבול הסורי. כשנה לאחר תום המבצע, ב-2 ביוני 1994, תקפו מטוסי חיל האוויר בסיס אימונים של חזבאללה ליד עין דרדרה, בו התקיים טקס סיום של מחזור קצונה בארגון. במחזור הזה היו בנים רבים של בכירים בחזבאללה. כ-40 מצוערי חזבאללה נהרגו בתקיפה.
ישיבה (אתר אינטרנט)
במהלך שנת 2022 קיבל האתר פניה מהטכניון בבקשה לשימוש במאגר הנתונים של האתר לצורכי מחקר.
פרוגרסיב טראנס
גידול פופולריות של מוזיקת הטראנס
אטמוס פרץ עם האלבום הזה וניגן בכל מקום אפשרי, זו הייתה ההצלחה המסחרית הראשונה של הז'אנר.
הזרז השני היה אלבום בכורה נוסף של צמד שוודי. Marcus Henriksson & Sebastian Mullaert היוו את הדואו Son Kite שהוציאו את אלבומם הראשון Minilogue בסאב לייבל Liquid Audio Soundz של NovaTekk. האלבום של סון קייט היה שילוב קטלני של מוזיקה איטית, מינימליסטית אבל עם הכוח והפסיכדליה המאפיינים של הטראנס הקלאסי. ההשפעות של טקנו היו ברורות באלבום הזה הרבה יותר מזה של אטמוס, היו בו חידושים משמעותיים בתפיסה של גרוב ובניית סיפור, בהגשה ובמיקסים. לפי הדיכוטומיה הקלאסית סון קייט ניגנו מוזיקת לילה, אטמוס ניגן "בוקר".
דני בסן
דני בסן (נולד ב-5 בדצמבר 1955) הוא זמר, מדבב, קריין ומוזיקאי ישראלי, סולן להקת תיסלם.
ביוגרפיה
בשנת 1984 פנה לקריירת משחק, תחילה קיבל תפקיד קטן בסרטו של אורי ברבש, "מאחורי הסורגים", לצד ארנון צדוק ומוחמד בכרי, אחר כך שיחק במחזמר "דרדסים" שהפיקו טמירה ירדני וחיים סלוצקי, ובספטמבר ואוקטובר שיחק בתפקיד הראשי במחזמר יוסף וכתונת הפסים המשגעת, שהפיק התיאטרון הקאמרי, והוצג באמפיתיאטרון וואהל בפארק הירקון.
בשנת 1988 השתתף במופע "כולנו חותמים" במסגרת חגיגות שנת ה-40 למדינת ישראל.
Mafia: The City of Lost Heaven
יציאת המשחק נדחתה פעמים רבות, זאת מפני שהוחלט לבנות מנוע משחק חדש למשחק, הנקרא LS3D. המנוע שימש מאוחר יותר גם את המשחק Hidden & Dangerous 2.
נאום כיסא הגלגלים
הנאום
כ-3,000 איש היו באולם. בשעה 16:00 הוכנס לאולם שרת על כיסא גלגלים וזכה לתשואות רבות. 20 דקות לאחר מכן הגיע ראש הממשלה דאז, לוי אשכול. ב-16:45 נכנס לאולם בן-גוריון.
Mafia: The City of Lost Heaven
המשימות
רוב המשימות יתחילו בבר הנמצא בבעלותו של דון סליארי. בבר תתקיים שיחה המסבירה את המצב, ואת המשימה שנצטרך לעשות. בחלק מהמשימות אנחנו מקבלים עזרה מהמאפיונרים פולי וסאם.
דון מרקו מורלו
במהלך כל השנים שבהם טום עבד עבור המפיה, היה מורלו יריב למפיה של דון סליארי. אדם קר ורודן המנצל לרעה את הכוח שיש לו.
קטעי המעבר
בכל משימה יופיעו מס' סרטוני מעבר, שלפיהם השחקן יכול להבין מה עליו לעשות במשימה ומה בעצם מתבצע בכל שלב ושלב.
מצב Free Ride
יש מספר דרכים להשיג כסף:
אלעזר הלוי גרינהוט
הרב ד"ר אלעזר הלוי גרינהוט (כ"ח באייר תר"י/ 1850– י"א באדר תרע"ג/ 1913) היה רב בהונגריה, ולאחר מכן חוקר יהדות ואיש ציבור בירושלים. מנהל בית היתומים העברי הראשון בירושלים. מחלוצי חוקרי כתבי הגניזה הקהירית, וספרות חז"ל והמדרש. מייסד תנועת המזרחי בירושלים, שפעל גם בגאולת קרקעות.
ביוגרפיה
השתתף בירושלים בייסוד אגודת "קהילת יעקב", שפעלה לייסוד יישוב חקלאי דתי ולהתנחלות יהודים דתיים במושבות הקיימות. ארגן חבורת יהודים חרדים לרכישה ולהתיישבות באדמת הכפר הערבי דילב (לימים קריית ענבים), ואף תכנן להעביר לשם את בית היתומים, כדי להעניק לחניכיו הכשרה חקלאית, אולם תוכניתו לא יצאה לפועל.
מחקר
פרסם שני ספרי מסעות עתיקים - הספרים "מסעות בנימין מטודלה" ו"סבוב ר' פתחיה מרגנסבורג", המהווים מקורות חשובים בהיסטוריוגרפיה העברית.
פרנצ'סקו מריה פיאבה
חייו
כמו ורדי, גם פיאבה היה פטריוט איטלקי נלהב, ובשנת 1848, בתקופת אביב העמים, כשגייסותיו האוסטריים של יוזף רדצקי פון רדץ נסוגו ממילאנו, שלח ורדי מכתב אל "האזרח פיאבה" בוונציה.
פטסי ביירן
ביוגרפיה
ביירן נולדה באשפורד שבקנט. התחנכה בבית הספר לבנות באשפורד. אחר כך למדה בבית הספר למשחק "רוז ברופורד קולג'" והצטרפה ללהקה השייקספירית המלכותית. בראשית שנות השישים של המאה העשרים גילמה דמויות כמו מריה במחזה "הלילה השנים עשר" וגרושה במחזה "מעגל הגיר הקווקזי" בתיאטרון אולדוויץ'. בשנות השמונים הופיעה בפסטיבל התיאטרון של צ'יצ'סטר.
ביירן כיכבה לצדו של טוני רובינסון בפרק בסדרה הקומית לילדים "Maid Marian and Her Merry Men". בתוכנית לילדים "Playdays" של ה-BBC שיחקה בתפקיד "בטי מחלקת התה". עוד הופיעה בריין בסדרה "אני, קלאודיוס" (1976), בדרמה התקופתית "Stealing Heaven" (מ-1988), "המפקח מורס" (1989), "עלובי החיים" (1998), "דייוויד קופרפילד" (1999) ובקומדיה "קווין ופרי קורעים את איביזה" (2000). בריין השתתפה במספר רב של תסכיתי רדיו.
רשת ההצלה בפירנצה
פעילות רשת ההצלה בפירנצה בזמן השואה
בליל ה-27 בנובמבר 1943, בוצעו שלוש פשיטות אלימות על מקומות מסתור של יהודים. הפשיטה הגדולה ביותר הייתה במנזר הנשים הפרנציסקני דל פיאצה דל קרמין (Carmine). שלושים נשים יהודיות וילדיהם, רובם ממדינות זרות וערים אחרות באיטליה, שהסתתרו שם. אחת מהן, ואנדה אבנעים פצ'יפיצ'י, הייתה אשתו של הרב הראשי של גנואה, ריקרדו פצ'יפיצ'י, שהסתתרה בעיר. פצ'יפיצ'י עצמו חזר לגנואה ונאסר עוד קודם לכן. רק שתי נשים מתוך המנזר הצליחו לברוח ולהינצל. בפשיטה נוספת באותו הערב, תפס כוח של חיילים נאצים ופאשיסטים כ-20 גברים יהודים זרים שהסתתרו במוסד של הכנסייה. בפשיטה השלישית, על המנזר סנט ג'וזף, נתפסו מספר נשים יהודיות. כמה נשים הצליחו להתחמק משום שהתחפשו לנזירות. למחרת התקיימה פגישה סודית של רשת ההצלה, שבה ביקשו חברי הרשת להעניק ליהודים מקומות מסתור חדשים, כסף, מזון ומסמכים מזויפים. איטלקי שהועסק על ידי פליט יהודי פולני אמיד, ששמו מרקו אישצ'יה (ischia) הלשין לאס.אס על קיום הפגישה וכתוצאה מכך, כל חברי הרשת נתפסו ב-28 בנובמבר 1943.
אומבריאל
כמו שאר ירחי אורנוס, הירח נקרא של שם דמות במחזה Rape of the Lock של אלכסנדר פופ. הירח גם מוכר בשם Uranus II.
מאפיינים
מכתשי אומבריאל נקראים על שם דמויות מהמיתולוגיות השונות
אוהל (קבר)
ההשתטחות בספרות ההלכתית
המנהג התפשט עד כדי כך, שיש הרואים בפקידת קברי צדיקים מצווה של ממש, ומתירים לצורך כך אף יציאה מגבולות ארץ ישראל כדי להשתטח על קברי צדיקים בחוץ לארץ, למרות האיסור לצאת מהארץ מלבד לצורך דבר מצווה, רפואה או פרנסה.
אודי רובוביץ'
קריירת המשחק
במדי בית"ר הוא כבש 81 שערים, מספר גדול יחסית לעמדה האחורית ששיחק בה בשנותיו האחרונות כשחקן. רובוביץ' בעט 10 פנדלים במהלך הקריירה ואת כולם הבקיע (אחד מארבעה שחקנים בתולדות הליגה הישראלית עם 100% הצלחה במספר דו ספרתי של בעיטות). בסיום עונת 1972/1973 החליט לפרוש, כאשר משחקו האחרון בקריירה היה בגיל 27 שנים ו-5 חודשים - מול הפועל כפר סבא לאחריו פרש מכדורגל.
הר מילטון (קולומביה הבריטית)
לקריאה נוספת
• G.P. (Philip) V. Akrigg, Helen Akrigg, British Columbia Place Names: Third Edition, P 175
שוק קמדן
היסטוריה
באפריל 2017 מחק טדי שגיא את חברת "מרקט טק" מהמסחר בבורסת לונדון בעקבות הצעת רכש למניות שהחזיק הציבור. מאז השוק נמצא בבעלות חברת "Labtech", חברה פרטית שבשליטת שגיא. היא מחזיקה ומפעילה במתחם כ-1,000 חנויות ודוכנים, וכמה בניני משרדים ומגורים.
שחייה באולימפיאדת רומא (1960)
נוספו שני משחי שליחים לנשים ולגברים, 4x100 מטר מעורב.
השחייניות הבולטות
כריס וון סלטצה זכתה ב-4 מדליות, מהן 3 מדליות זהב ומדליית כסף אחת, דון פרייזר  זכתה ב-3 מדליות, מהן מדליית זהב אחת במשחה היוקרתי ביותר ל-100 מטר חופשי בפעם השנייה ברציפות ובשתי מדליות כסף, לין בורק  וקארולין שולר  זכו כל אחת בשתי מדליות זהב, אחת במשחה שליחות ואחת במשחה אישי.
סודוקו
שלב ראשון
שיטת הפתרון המומלצת היא חיפוש של מספרים החסרים באזורים (אזור=3X3 ריבועים) והשלמתם לפי המיקום האפשרי באזור. הדוגמה משמאל מציגה חיפוש היכן אפשר להציב את המספר 5 באזור הימני העליון. זוהי בעצם אלימינציה של המיקומים בהם המספר לא יוכל להשתבץ.
פתרון ממוחשב
בעיית פתירת הסודוקו ללוח בגודל משתנה (n^2 שורות ועמודות ובלוקים בגודל n \times n) ידועה כבעיה NP-שלמה.
סודוקו ומתמטיקה
על אוסף הפתרונות פועלת מכפלה (לא ישרה) של החבורות \ S_9 (תמורה של הספרות), (שינוי סדר השורות או העמודות בכל בלוק, וערבוב הבלוקים) ו-\ D_4 (סימטריות של הריבוע). מספר מחלקות השקילות ביחס לפעולה הזו, הוא 5,472,730,538. זהו, אם כך, מספר הפתרונות השונים עקרונית זה מזה.
ג'יימס האטון
חייו באדינבורו
בשנת 1774 ערך האטון סיור לאנגליה ולוויילס, וביחד עם ואט ביקר בברמינגהאם ובמכרות המלח של צ'שייר. במכתב לג'ורג' קלרק מקסוול כתב האטון כי עתה היה בקי בגאולוגיה של אנגליה, להוציא קורנוול. את הידע החסר השלים לימים בנו של ואט, הגאולוג גרגורי ואט, בדמות דו"ח על הגאולוגיה של קורנוול. קשריו עם ואט זימנו להאטון היכרות עם חברים בקבוצת הדיון של ברמינגהאם – שנוסדה ב-1755 ונודעה מאוחר יותר כ"אגודת הירח של ברמינגהאם" (Lunar Society of Birmingham) – כמו ארסמוס דרווין ומתיו בולטון (Matthew Boulton).
שנותיו האחרונות
האטון לא הותיר צוואה ולכן עברו נכסיו וחוותיו לאחותו איזבלה. היא הציעה דגימות גאולוגיות שאסף אחיה לג'וזף בלק, שהעניק אותן לחברה המלכותית של אדינבורו בתנאי שיקוטלגו וישומרו כהלכה. דגימות אלה נמסרו כעבור שנים למוזיאון האוניברסיטה של אדינבורו – שם אצר אותן הגאולוג וחוקר הטבע רוברט ג'יימסון (Robert Jameson). האוסף הוצג במשך זמן מה, אבל בסופו של דבר נעלם ולא נותר ממנו זכר.
תאוריות על היווצרות סלעים
סלעים געשיים נחשבו בעבר לכאלה שנוצרו בסביבה ימית. לרעיון זה היו מקורות תאולוגיים מושרשים בסיפור המבול. דמות מפתח באסכולת המוצא הימי היה אברהם גוטלוב ורנר, שייחס חשיבות מועטה בלבד להרי געש, והתייחס אליהם כאל תופעה מקרית ומאוחרת להשקעה הימית. הוא הציע תאוריה לפיה בתחילת דרכו היה כדור הארץ כולו מכוסה מים, ושכבות הסלעים שאנחנו מכירים היום נוצרו במקור מהצטברות של מינרלים על קרקעית הים, תהליך שנפסק לאחר שהיבשות התרוממו. על פי התאוריה ככל שהשכבה עתיקה כך היא קשה יותר. מכך המסקנה שגרניט (שהוא סלע יסוד) הוא סלע משקע עתיק מאוד. סימן נוסף לגיל השכבה היא הימצאות מאובנים: ככל שיש יותר מאובנים, כך השכבה צעירה יותר. תומכי השיטה טענו כי בבזלת התגלו מאובנים. התאוריה של ורנר נקראה נפטוניזם, על שם נפטון – אל הים במיתולוגיה הרומית.
החיפוש אחר ראיות
באביב 1788 יצא האטון למסע עם ג'ון פליפייר לחוף ברוויקשייר ומצא דוגמאות נוספות לצירוף זה בעמקים של טור ופיז ברנס (Tour and Pease Burns) בסמוך לקוקברנספאת (Cockburnspath). השניים השתתפו בהפלגה בספינה מדנגלס ברן (Dunglass Burn) מזרחית לאורך החוף ביחד עם הגאולוג סר ג'יימס הול (James Hall) מדנגלס (Dunglass). הם מצאו אותו רצף בצוק מתחת לסנט הלנס (St. Helens), ואחר-כך, מעט מזרחה לסיקר פוינט, מצאו את מה שהאטון כינה "ציור יפהפה של מפגש זה שנשטף על ידי הים". מאוחר יותר כתב פלייפייר על אותה חוויה: "המחשבה מסתחררת במבט כה רחוק אל תוך תהום הזמן". כשהמשיכו לאורך החוף הם מצאו תגליות נוספות, כולל חלקים משכבות אופקיות שהראו סימני גלים, שגרמו להאטון סיפוק גדול ואישוש להשערה שלו ששכבות אלו הורבדו אופקית במים. הם מצא גם קונגלומרט בגבהים שהוכיחו את היקף הסחיפה של השכבה, והאטון אמר על כך: "מעולם לא היינו אמורים לחלום על מפגש עם מה שאנו תופסים כעת".
אבולוציה
האטון ראה ב"עקרון השינוי" שלו תאוריה המסבירה את התפתחות המינים, אך דחה את הרעיון שהאבולוציה גורמת ליצירת מינים חדשים והגדירה "פנטסיה רומנטית". כדאיסט קיבל האטון את האפשרות כי מנגנון זה מתיר למינים ליצור סוגים המותאמים טוב יותר לתנאים מסוימים וראה בכך הוכחה של תכנון טוב-לב בטבע. רעיונותיו של האטון על גאולוגיה הובהרו בספריו של צ'ארלס לייל, שאותם קרא צ'ארלס דרווין במהלך המסע השני של האונייה "ביגל". על דרווין היה לפתח באורח עצמאי את רעיון הברירה הטבעית על-מנת להסביר את "מוצא המינים" ולהביא אותו לחזית מודעות הציבור, ובה-בעת לספק ראיות מרובות שהיו הכרחיות לשכנוע של הקהילה המדעית בנכונות התאוריה שלו.
פילוסופיה ואמונה
ב"חקירה של עקרונות הידע" עסק האטון גם ברעיונות פילוסופיים, ופיתח את הרעיון כי העולם החיצון – כפי שהוא נתפס בעינינו – הוא יציר מוחנו המושפע מרשמים חיצוניים, מאחר שאין דמיון בין תמונתנו על העולם החיצון לבין המציאות. עם זאת, רשמים אלה הנוצרים במוחנו – תמידיים ועקביים – הופכים בעבורנו למציאות במקרה שהם דומים לדברים הקיימים באמת, ולכן ההתנהגות המוסרית שלנו חייבת להישאר זהה כאילו רעיונותינו תואמים לסיבות בגללן נוצרו.
מליסה לאו
חיים אישיים
לאו מתגוררת כיום בסטון רידג', ניו יורק.
ארנסט גרינפלד
משחקי מופת
לבן: אריך אליסקסיס   שחור:  ארנסט גרינפלד אוסטרבה  1933
כתביו
גרינפלד פרסם מספר ספרים שנמכרו היטב וכן תרם לספר התחרות של טפליצ'ה בשנת 1922. כמו כן כתב ספר על גמביט המלכה הנדחה (1924) וספר כללי על הפתיחות בשנת 1953.
טמוקו
יחד עם העיר הסמוכה פאדרה לאס קאסאס הן נקראות גראן טמוקו ומונות 358,541 תושבים מה שהופך אותה למטרופולין המאוכלסת ביותר בדרום צ'ילה.
היסטוריה
העיר הוקמה ב-24 בפברואר 1881 כמבצר בזמן כיבוש אראוקניה ונקראה פוארטה רקברן. לאחר מכן המבצר הפך לעיר שגדלה במהירות, ובמפקד האוכלוסין ב-1895 היו בה כ-7,000 תושבים. ב-1908 פרצה בעיר שרפה גדולה שפגעה בכשליש מהמבנים בעיר. בשנות ה-60 של המאה ה-20 נאמדה אוכלוסיית העיר בכ-70,000 תושבים, ועשור מאוחר יותר מנתה אוכלוסיית העיר כ-110,000 נפש. העיר נפגעה במהלך רעידת האדמה בצ'ילה ב-2010, וכן הושפעה ממספר רעשים משניים לאחר מכן.
תרבות
לשירה הצ'יליאנית יש שורשים עמוקים בעיר. זוכי פרס נובל לספרות גבריאלה מיסטרל ופבלו נרודה חייו שניהם בעיר.
וישנייווייץ
תולדות היישוב
בחלוקת פולין בשנת 1795 נכלל היישוב בשטחי האימפריה הרוסית, ובשנת 1921 נכלל בשטחי הרפובליקה הפולנית השנייה.
בשואה
באוגוסט 1942 פשטו על הגטו שוטרים אוקראינים, ירו לתוכו באופן אקראי, ובכך רצחו עשרות מיושביו. ב-11 באוגוסט 1942 נרצחו 2,669 יהודי הגטו הנותרים, רובם נשים וילדים, מחוץ לעיירה, תוך שבשבועות הבאים נערך מצוד מקיף אחר יהודים שהסתתרו בעיירה ובסביבתה.
טלי גוטליב
קריירה משפטית
בשנת 2012 הגישה גוטליב מועמדות לשיפוט אך נפסלה במרכז הערכה למועמדים על סעיף "מזג שיפוטי".
קריירה פוליטית
לקראת הבחירות לכנסת העשרים וחמש שנערכו ב-2022 הצטרפה גוטליב למפלגת הליכוד, התמודדה על מקום ברשימתה לכנסת בפריימריז המפלגתיים ושובצה במקום ה־25 במסגרת הבטחת ייצוג לאישה חדשה. מפלגת הליכוד זכתה ב-32 מנדטים וגוטליב הפכה לחברת כנסת.
חיים אישיים
גוטליב נולדה ב־1975 בבני ברק לשמעון ורות רז (רדזינסקי) בבית דתי-לאומי. שירתה בצה"ל כמדריכת תותחנים . בתחילת שנות השלושים לחייה היא יצאה בשאלה . היא גרושה ואם לשלושה ילדים, זוג תאומים בנים, ובת המאובחנת על הקשת האוטיסטית. מתגוררת בגבעת שמואל. היא צמחונית מסיבות של חמלה כלפי בעלי חיים.
הטבלה הכלכלית
הקדמה למודל
הנחות המודל:
בלונד רדהד
בְּלוֹנְד רֶדְּהֶד (באנגלית: Blonde Redhead; "ג'ינג'ית בלונדינית") היא להקת אינדי-רוק מניו יורק. בהרכב חברים הזמרת היפנית קַאזוּ מָאקִינוֹ וצמד התאומים האיטלקיים, סִימוֹנֶה ואָמַדֵאוֹ פַּאצֶ'ה. שם הלהקה שאול משירה של להקת DNA, שפעלה בניו יורק בשנות ה-70 וה-80.
שלום כהן (חבר הכנסת)
קורות חייו
הקרע הפוליטי הפך גם לקרע במערכת "העולם הזה", כאשר שלום כהן קיבל, בחסות הסדרים משפטיים, טור עצמאי משלו במסגרת השבועון ובמשך הזמן פרש כליל מן השבועון. לאחר פרישתו הקים את השבועון נוער 71 שעיקר עניינו היה מוזיקת פופ ובתרבות המחאה של הנוער בעקבות אירועי 1968. בעקבות ניסיונות לנגח אותו מעל דפי העולם הזה פרסם ב-1972 את ספרו "העולם הזה" ובו מתח ביקורת אישית חריפה על שותפו לשעבר אורי אבנרי. בבחירות לכנסת השמינית ב-1973 עמד עם נעים גלעדי בראש רשימת "הפנתרים השחורים - דמוקרטים ישראלים" שלא עברה את אחוז החסימה.
בחודש מרץ 1977 הקים כהן ביחד עם יהושע פרץ, מי שהיה יו"ר ועד פועלי נמל אשדוד, את "מפלגת החופש", שקיבלה 2,498 קולות בבחירות לכנסת התשיעית שנערכו באותה שנה. ייתכן כי הבעת המחאה של יוצאי ארצות המזרח נותבה אל הליכוד, שזכה לעלות לשלטון במהפך הפוליטי הראשון בתולדות המדינה. כל הרשימות שהתפצלו מתנועת הפנתרים השחורים לא זכו להיבחר לכנסת באותן בחירות (למעט צ'רלי ביטון שנבחר לכנסת כסיעת הפנתרים השחורים במסגרת חד"ש).
מישל דאנקן
קריירה
בתיאטרון הופיעה דאנקן במחזה "Time and the Conways" בתיאטרון המלכותי בבאת' ובסיבוב הופעות, במחזה "חלום ליל קיץ", ובמחזה "The Burning" בפסטיבל הפרינג' של אדינבורו.
עוד ב-2015 שיחקה בתפקיד בי (במקור בגילומה של הלן בקסנדייל) במחזה "The Distance" מאת דבורה ברוס, בבימויה של שארלוט גווינר בתיאטרון קרוסיבל בשפילד ובתיאטרון אורנג' טרי.
אתר גיבוי
האתרים מסווגים בדרך כלל על סמך מידת המוכנות שלהם והמהירות שבה ניתן להפעילם: אתר "קר" (המתקן מוכן אך ללא ציוד), אתר "חמים" (הציוד במקום), אתר "חם" (הנתונים התפעוליים כבר טעונים בציוד) - העלויות של אתר הגיבוי גדלות ככל שעולים ב"טמפרטורה".
קרול דווק
קריירה
במטרה להבין מדוע אנשים מסוימים ממשיכים להתמיד ולהשקיע בנסיבות שאחרים מרימים ידיים ומוותרים, ערכה דווק מחקר ובו נתנה לילדים עם יכולות דומות בעיה מתמטית שאינה ניתנת לפתרון.
תבניות חשיבה
תבנית חשיבה מקובעת (Fixed Mindset), היא המרחב, בו אמונותיו של האדם מרוכזות סביב הרעיון, כי יכולותיו הבסיסיות (לדוגמה, אינטליגנציה וכישרון) הן יכולות נתונות, קבועות, ואינן ניתנות לשינוי ולפיתוח.
כלבם של בני בסקרוויל (סרט, 1972)
הפקה
עיבוד זה של "כלבם של בני בסקרוויל" היה הגרסה האמריקאית הצבעונית הראשונה של הסיפור, והיא הופקה על ידי רשת ABC-TV עבור התוכנית "ABC Movie of the Week". ההפקה הייתה אחת משלושה פרקי פיילוט לסדרה של סרטי טלוויזיה המציגים בלשים ספרותיים. האחרים היו על ניק קרטר והילדגרד וית'רס. בגרסה זו נעשה שימוש בתפאורה מהפקות אחרות, בעיקר מסרטי אימה.
נסיכות גוריה
היסטוריה מוקדמת
מתחילת המאה ה-13 נוהלה גוריה, אחת ממחוזותיה ההיסטוריים של ממלכת גאורגיה, מבחינה מנהלתית, על ידי מושלים שקיבלו את תפקידם בירושה (אריסתווי) מבית ורדניסדזה. מושלים אלה קיבלו, בסביבות שנת 1362, את הכינוי גוּריאֶלי (מילולית "מגוריה" או "של גוריה"). שליט גוריה, שהוכתר על ידי הכתר הגאורגי ניצל את הפלישה המונגולית לגאורגיה החל, בשנות השמונים של המאה ה-13, לתבוע עצמאות. אולם בשנת 1330 לערך, המונגולים הכריחו אותו להיכנע לשליט הגאורגי גאורגי החמישי (1299–1346). עם זאת, לאחר שבנו בגרט החמישי הוכתר למלך גאורגיה, החלה מרידה של סוואנים בצפון-מערב גאורגיה. המרידה דוכאה בידי בגרט וכתוצאה מכך, בשנת 1362, הוכפפו לאריסתווים של סוואנתי מבית ורדניסדזה.
תחת האימפריה העות'מאנית
מאמצע המאה ה-16, נהנו נסיכי גוריה מעצמאות דה פקטו מאימרתי, אבל עלייתה של האימפריה העות'מאנית מדרומה הציבה איום חדש ורציני. בשנות ה-40 של אותה מאה, הטילו העות'מאנים הסגר ימי על גוריה וכבשו את הפרובינציה הדרומית של אג'ריה צפונית לצ'אנתי (מאוחר יותר לאזיסטן), ומַאצַ'אחֵלִי, מחוז היסטורי, שנרכש מוקדם יותר על ידי רוסטום גוריאלי  (1534-1564). המצב נעשה נפיץ יותר לאחר שצבא בעלות הברית של השליטים הגאורגים סבל בשנת 1545, מפלה בקרב סוחיסטה. מַמיָה השני גוריאלי (1600-1625), שליט גוריה, הצליח לכבוש מחדש את אג'ריה בשנת 1609, אבל הוכרח בסופו של דבר לוותר, ב-13 בדצמבר 1614, על כל תביעה על המחוז, ולשלם מס שנתי לשער הנשגב. המלחמות הפאודליות הבלתי פוסקות במערב גאורגיה, הביאו לשקיעת גוריה, שבסופו של דבר נכנעה והפכה לווסאל לשכנה הגאורגית מצפון, נסיכות סמגרלו. עדיין, מספר נסיכים גוריים, במיוחד גאורגי השלישי גוריאלי (1669-1684), ומַמיָה השלישי גוריאלי  (1689-1714), הצליחו לעיתים להגיע לכס המלוכה של סמגרלו ואימרתי. הווסאלים הנסיכיים של גוריה כללו את בית גוּגוּנַאווָה, מַאצ'וּטַאדזֶה , אריסתאווי מגוריה (ענף של בית שֶׁרווַאששִׁידזֶה ), נַאקַאשִידזֶה , תַאוודְגִירִידזֶה , שאליקשווילי  ואַמִילַאחווַארִי.
מורן אייזנשטיין
ביוגרפיה
ב-2010 הוציאה גרסה מחודשת לשיר "הבל החן שקר היופי" מאת חיים צינוביץ' (בתור "השרוף"), כדי לקדם את ההצגה שלה "או אני או הקזינו". ב-2015 השיקה קלטת ילדים בה היא מופיעה בדמות מורני האלופה.
מקהלת ניצן
המקהלה מרבה להופיע בקונצרטים ובטקסים ומאז היווסדה מיצגת בקביעות את נתניה. בחמש השנים האחרונות שרה המקהלה בעשרות הופעות שהבולטות בהן - כנסי מקהלות ארציים, שלוש הפקות של האופרה הישראלית החדשה, "שיקוי אהבה" מאת דוניצטי עם סימפונט רעננה בניצוח דוד זבה, וביצוע של "עשן ואפר" מאת דניאל עקיבא (טקסטים של אבנר פרץ) בפסטיבל הגיטרות הבינלאומי עם הסינפונייטה הישראלית באר שבע בניצוחו של דורון סלומון ועם קרן הדר כסולנית. בשנת 2010 אירחה המקהלה את הזמר דוד ד'אור בגאלה קונצרט שהתקיים במסגרת הפסטיבל "עיר פוגשת מוזיקה" בנתניה. באותה השנה המקהלה קיימה מסע הופעות מוצלח בגרמניה במסגרת ברית ערים נתניה-גיסן.
ויטה גורביץ
ביוגרפיה
ויטה גורביץ למדה לתואר ראשון בניצוח תזמורת אצל יבגני צירלין ובזמרה קלאסית אצל רובין וויזל-קפסוטו, ולתואר שני בניצוח מקהלות, אצל סטנלי ספרבר, שני התארים מן האקדמיה למוזיקה ולמחול בירושלים.
פעילות מוזיקלית בולטת
נוסף להיותה מנצחת מקהלת ניצן, ויטה היא ראש המחלקה הווקאלית בקונסרבטוריון בנתניה ומורה לפיתוח קול.
זכייה בפרסים
ויטה היא זוכת קרן שרת (קרן התרבות אמריקה-ישראל) בניצוח תזמורת ומקהלה בין השנים 1999–2005. כזמרת זכתה בפרס ראשון בתחרות זמרה בינלאומית ב-Kathaumixw (Canada), 2000 (תחת שם נעוריה - ויטה סברדלוב).
ולדימירץ
ולדימירץ (באוקראינית: Володимирець, ווֹלודימירץ; בפולנית: Włodzimierzec, ולודז'ימייז'ץ) היא עיירה במחוז רובנו שבמערב אוקראינה, במפגש הנהרות סטיר והורין, בה התקיימה עד השואה קהילה יהודית גדולה.
דרור ארד-אילון
דרור ארד-אילון (נולד ב-16 באפריל 1960) הוא שופט בית המשפט המחוזי מרכז בלוד. שימש בעבר כיו"ר ועדת האתיקה הארצית של לשכת עורכי הדין (2013-2003).
חיים אישיים
ארד-אילון נשוי לעו"ד לבנת קלינה ואב לחמישה, אחיו של איש יחסי הציבור איל ארד ואחיה של הג'ודוקא יעל ארד. אביו, אריה ארד, היה עיתונאי בעיתון "דבר", בגלי צה"ל ובקול ישראל. אמו ד"ר עפרה אילון היא פסיכולוגית והייתה מרצה בכירה באוניברסיטת חיפה.
מייקל פוט
תולדות חייו
בגיל 22, לקראת הבחירות הכלליות בבריטניה 1935, הצטרך למפלגת הלייבור. בבחירות הכלליות בבריטניה 1945 נבחר כחבר פרלמנט מטעם מחוז פלימות'. הוא שב ונבחר בבחירות הכלליות בבריטניה 1950 ובבחירות הכלליות בבריטניה 1951 אך לא נבחר בבחירות הכלליות בבריטניה 1955. פוט מיצב את עצמו כחבר מרכזי בגוש השמאלי של המפלגה, בהנהגתו של אניירין בוואן. בין היתר הוביל פוט את התנועה לפירוק נשק גרעיני בבריטניה.
תשואות ראשונות
ראשון המשתתפים, בתוכנית הראשונה בשנת 1965, היה הזמר הצעיר בן ה-14, גדעון גרייף, אז בעל קול הסופרן, שביצע שני שירים: "מתוך הרגל" ו"הצריף הקטן".
גדעון גרייף
ביוגרפיה
משנת 1965 עד 1969 גדעון גרייף למד בתיכון הגימנסיה העברית "הרצליה" בתל אביב.
פרויקטים מיוחדים
גרייף יזם בשנת 2006 את פרויקט הקרון האותנטי, שעומד כעת על הרמפה של בירקנאו, לא רחוק מהכניסה הראשית למחנה, כזיכרון נצחי למאות אלפי יהודי הונגריה, שנרצחו על ידי גרמנים בתאי הגזים של בירקנאו בשנת 1944, והוקדשו לזכרו של הוגו לואי.
ספרו של גרייף בכינו ללא דמעות היה מקור בו השתמש הבמאי ההונגרי לאסלו נמס ליצור את הסרט הבן של שאול המוקדש לזונדרקומנדו. הסרט זכה פרס אוסקר לסרט הבינלאומי הטוב ביותר באוסקר 2016, וזכה גם בפרס גלובוס הזהב לסרט הזר הטוב ביותר לשנת 2016.
מדעים קוגניטיביים
המדעים הקוגניטיביים (גם מדעי הקוגניציה, מדעי הקוגניציה והמוח או מדע ההכרה) עוסקים בחקר ההכרה, כלומר בחקר כל התהליכים המעורבים ברכישת ידע, עיבודו, ייצוגו ויישומו.
עקיבא ארנסט סימון
בישראל
סימון נפטר בשנת 1988, והובא לקבורה בהר המנוחות בירושלים. השאיר אחריו את אשתו ושני ילדיו: בנו פרופ' אוריאל סימון, מרצה לתנ"ך באוניברסיטת בר-אילן, מראשי תנועת מימד; ובתו חנה גרינברג, ממייסדות בית הספר סדברי ואלי.
פעילות חברתית-פוליטית
לאחר מלחמת ששת הימים היה חבר בתנועה לשלום וביטחון שהוקמה בשנת 1969. הוא נאם בהפגנות התנועה, שקראה להכרה בזכות ההגדרה עצמית לפלסטינים והחזרת השטחים שנכבשו במלחמה.
שמואל גרינגאוז
חייו
שמואל גרינגאוז למד פילוסופיה, משפטים וכלכלה בגרמניה, צרפת, איטליה ורוסיה, וקיבל את הדוקטורט שלו בשנת 1928 מאוניברסיטת ברן על עבודת גמר על הכלכלן מיכאיל טוגן-ברנובסקי. עד 1939 עבד כעורך דין בקלייפדה.
ליגת העל הקרואטית בכדורסל
שיטת הפלייאוף
בפלייאוף מצטרפות 4 המסיימות ראשונות בטבלה, ל-4 הקבוצות הבכירות במדינה (המשתתפות במקביל במפעלים אירופאים) ויוצרות ליגה מצומצמת הנקראת פלייאוף עליון בה הן משחקות שני סיבובים בשיטת בית/חוץ. 4 הקבוצות המסיימות ראשונות, עולות לסדרות חצי גמר וגמר פלייאוף של הטוב משלושה משחקים כאשר בסופן מוכתרת האלופה.
יאן גהל
חייו
העיר הראשונה שיישמה רעיון זה הייתה קופנהגן בשנת 1962, ברחוב הקניות הראשי שלה סטרוגט, שהוא גם המדרחוב הארוך באירופה.
סיס גליל
תיאור
סיסי גליל מזוהים בקלות לפי גודלם הקטן. מוטת כנפיהם היא רק כ-33 ס"מ לעומת 42 ס"מ במקרה של סיס חומות. נוצותיהם שחורות למעט גרון ועל-שת לבנים, כשהעל-שת הלבן מתפרס לצדדים. זנבם מרובע וקצר, ונוצות הזנב בעלות קצוות מעוגלים. התעופה מלווה בחבטות כנף מהירות בדומה לזו של טסית הבתים, והקריאה שלהם היא ציוץ גבוה. כמו סיסים אחרים גם הם קצרי רגליים. הרגליים משמשות להיצמדות למשטחים אנכיים בלבד.
נורית ירמיה
ביוגרפיה
ירמיה למדה תואר ראשון בפסיכולוגיה ופילוסופיה באוניברסיטת חיפה. לאחר לימודיה המשיכה במסלול ישיר לדוקטורט עם התמחות בפסיכולוגיה התפתחותית ופסיכולוגיה קלינית באוניברסיטת קליפורניה בלוס אנג'לס ושם גם השלימה פוסט־דוקטורט. לאחר חזרתה לארץ בגיל 30, היא מונתה למרצה באוניברסיטה העברית במחלקה לפסיכולוגיה ובבית הספר לחינוך.
כלב בקר אוסטרלי
מזג
בעוד כלבי בקר אוסטרלים עובדים בדרך כלל בשקט, הם ינבחו בבהלה על מנת למשוך תשומת לב. יש להם נביחה עזה, מיוחדת וגבוהה שיכולה להיות מעצבנת במיוחד. נביחות יכולות להיות סימן של שעמום או תסכול, אך עם זאת מחקר מראה שכלבי בית משפרים את יכולת הפקת הצלילים שלהם כאשר מתעלים בנביחתם על סביבה רועשת.
פעילויות
כלבי בקר אוסטרלים פורחים במהלך שינויים וחוויות חדשות, ומסיבה זו מאמנים רבים מוצאים שאימונים מאתגרים טובים להם במיוחד. כלבי בקר אוסטרלים יכולים להצטיין בתחרויות צייתנות. הם נהנים מאתגרים, כגון החזרת כתבה ריחנית, אך יכולת פתרון הבעיות שלהם עשויה להוביל אותם לפתרון בעיות שלא בהכרח מתוגמלים על ידי שופטי התחרות. ישנם דיווחים על כלבי בקר אוסטרלים שיצאו מהתחרות על מנת להשתתף באכילת נקניקיה של צופה או על מנת להחזיר שקית דונאטס. רבים מוצאים את מפגן הצייתנות, שמציע אינטראקציה גבוהה יותר עם הבעלים ופחות חזרות, מוצלח יותר מאשר תחרויות הצייתנות המסורתיות.